Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, padarytų Tarybos bendrojoje pozicijoje dėl Europos parlamento ir Tarybos Reglamento nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo iš dalies Keičianti(s) Komisijos Pasiūlymą pagal EB sutarties 250 straipsnio 2 dalį /* KOM/2009/0264 galutinis - COD 2006/0006 */





[pic] | EUROPOS BENDRIJŲ KOMISIJA | Briuselis, 5.6.2009 KOM(2009) 264 galutinis 2006/0006 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, padarytų Tarybos bendrojoje pozicijoje dėl EUROPOS PARLAMENTO IR TARYBOS REGLAMENTO nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2006/0006 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento pakeitimų, padarytų Tarybos bendrojoje pozicijoje dėl EUROPOS PARLAMENTO IR TARYBOS REGLAMENTO nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, pasiūlymo 1. Įžanga EB sutarties 251 straipsnio 2 dalies trečios pastraipos c punkte nustatyta, kad Komisija turi pareikšti nuomonę dėl Europos Parlamento per antrąjį svarstymą pasiūlytų pakeitimų. Toliau pateikiama Komisijos nuomonė dėl aštuonių Europos Parlamento priimtų pakeitimų. 2. Pagrindiniai faktai Pasiūlymo perdavimo Europos Parlamentui ir Tarybai data (dokumentas COM(2006)16 galutinis – 2006/0006(COD): | 2006 m. sausio 31 d. | Europos ekonomikos ir socialinių reikalų komiteto nuomonės pateikimo data: | 2006 m. spalio 26 d. | Europos Parlamento nuomonės pateikimo (pirmasis svarstymas) data: | 2008 m. liepos 9 d. | Iš dalies pakeisto pasiūlymo perdavimo data: | 2008 m. spalio 15 d. | Bendrosios pozicijos priėmimo data: | 2008 m. gruodžio 17 d. | Komisijos komunikato priėmimo data: | 2009 m. sausio 7 d. | Europos Parlamento nuomonės pateikimo (antrojo svarstymo) data: | 2009 m. balandžio 22 d. | 3. Pasiūlymo tikslas Pasiūlymu siekiama baigti galiojančių socialinės apsaugos sistemų koordinavimo taisyklių atnaujinimo procesą ir pakeisti dabartinį įgyvendinimo reglamentą[1]. Juo siekiama nustatyti, kokias procedūras, taikydama pagrindinio reglamento (EB) Nr. 883/2004[2] nuostatose išdėstytas įgyvendinimo taisykles, turėtų atlikti kiekviena susijusi šalis (apdraustieji, jų darbdaviai, socialinės apsaugos įstaigos ir valstybių narių kompetentingos valdžios institucijos). Pasiūlymu siekiama supaprastinti ir išaiškinti dabartines procedūras. Jame taip pat patikslinamos įvairių šalių teisės ir prievolės. Naujosiomis taisyklėmis bus sustiprintas institucijų bendradarbiavimas ir skatinamas skaidrumas bei abipusis pasitikėjimas. Šio glaudesnio bendradarbiavimo pagrindas – nauja valstybių narių keitimosi elektroniniais duomenimis sistema, kuria didinamas veiksmingumas ir tikslumas. 4. Komisijos nuomonė dėl Europos Parlamento pakeitimų 4.1. Pakeitimai, kuriems Komisija pritarė Komisija pritaria visiems aštuoniems Parlamento pasiūlytiems pakeitimams. Dėl 8 pakeitimų susitarta po neoficialių Parlamento ir Tarybos susitikimų, siekiant antruoju svarstymu pasiekti susitarimą. Pakeitimai yra techninio pobūdžio, visų pirma jais siekiama užtikrinti, kad susiję asmenys iš kompetentingų institucijų laiku gautų atsakymą į prašymus bei atitinkamą informaciją, įskaitant administracinių procedūrų gaires. 5. Išvada Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. [1] 1972 m. kovo 21 d. Tarybos reglamentas (EEB) Nr. 574/72, nustatantis Reglamento Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką, OL L 74, 1972 3 27, p. 1. [2] OL L 166, 2004 4 30, pataisyta redakcija OL L 200, 2004 6 7, p. 1.